เรื่องร้องเรียน: มอไซค์ขับบนทางเท้า
การดำเนินการของเจ้าหน้าที่: วันพุธที่ 14 มิถุนายน 2566 เจ้าหน้าที่เทศกิจ ชุดสายตรวจ 255 ตรวจสอบเหตุร้องทุกข์ กรณีรถจักรยานยนต์ขึ้นมาขับขี่บนทางเท้า บริเวณซอยสมเด็จพระเจ้าตากสิน 22 เจ้าหน้าที่ขอรายงานผลการดำเนินงานดังนี้ 1. บริเวณดังกล่าวอยู่ระหว่างการดำเนินการก่อสร้างรถไฟฟ้าสายสีม่วง จึงทำให้มีการปิดช่องทางการจราจร ซึ่งมีผลทำให้ช่องการจราจรถนนสมเด็จพระเจ้าตากสินเหลือเลนเดียว ทำให้การจราจรติดขัด ทั้งฝั่งขาเข้าและขาออก  2. ทางโครงการได้ทำการกั้นโพรเทค เพื่อป้องกันการเกิดอันตรายจากการก่อสร้าง ให้กับผู้ใช้ทางเท้าบริเวณดังกล่าว  3. ผู้ใช้รถจักรยานยนต์บางราย หลีกเลี่ยงรถที่ติดขัดบนผิวจราจร โดยทำการฝ่าฝืนนำรถจักรยานยนต์ขึ้นมาขับขี่บนทางเท้า  4. เนื่องด้วยภารกิจของเจ้าหน้าที่ ที่มีหลากหลายด้าน จึงไม่สามารถอยู่ประจำจุดบริเวณดังกล่าวได้ตลอดเวลา  5. ขณะตรวจสอบ มีผู้ขับขี่รถจักรยานยนต์บางรายยังจะกระทำการฝ่าฝืนขึ้นมาขับขี่บนทางเท้า แต่เมื่อพบเห็นเจ้าหน้าที่ จึงถอยรถจักรยานยนต์ลงจากทางเท้า 6. เจ้าหน้าที่จะดำเนินการกวดขันต่อเนื่องต่อไป
ความเห็นของผู้แจ้ง: เจ้าหน้าที่ควรเข้มงวดในการกวดขันขึ้น เพราะคนที่ขับบนทางเท้า เจอก็แค่ถอยรถ พอเจ้าหน้าที่ไม่อยู่ก็ทำอีก ควรจับปรับเลย เพราะการขับบนทางเท้าทำให้คนเดินทางเท้าลำบาก ต้องมาคอยหลบรถ และทางเท้ายังเสียหายอีก
พื้นที่: แขวงบุคคโล เขตธนบุรี กรุงเทพมหานคร